《舟中客怀》
明代·江源

万里思归客，徘徊无所亲。浮沉千古事，凄断百年身。

冠冕通南极，江云暗北津。故园肠断处，万里未归人。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。